Eri mieltä Sipilän kanssa Islannin ilmavalvonnasta, harm...\nEn eilen ollut Paasikiviseurassa kuulemassa puheenjohtaja Juha Sipilän puhetta ja kommentoin sitä eilen myönteisesti Suomenmaan raportoinnin pohjalta. Sen tärkeä linjaus oli, ettei sotilasliittoon kuulumisessa ole epämääräistä välitilaa, jota maan ulkopoliittinen johto on edistänyt verkottumisen tai yhteistyön nimikkeen alla. Tällaisesta harmaaseen alueeseen siirtymisestä tyypillisiä esimerkkejä ovat yhä syvempi osallistuminen erilaisiin NATO:n toimintoihin ja harjoituksiin, mistä tyypillinen on suunniteltu Islannin ilmavalvonta.\nVuonna 2009 julkistettiin Stoltenbergin raportti, jossa esitettiin Suomen ja Ruotsin osallistumista Islannin ilmavalvontaan. Sen jälkeen on ilmestynyt lukuisia arvioita ja raportteja, jotka ovat samansuuntaisia puolustusministeriön puolustuspoliittisen osaston virkamiehen Heidi Kauppisen tulkinnan kanssa:\n”Pohjoismaisen solidaarisuuden ja pohjoismaisen syvenevän turvallisuus- ja puolustusyhteistyön yksi ilmentymä on Suomen ja Ruotsin päätös ilmoittaa halukkuudestaan osallistua Islannin ilmatilan valvomiseen. Päätös on tärkeä. Se syventää merkittävällä tavalla pohjoismaista puolustusyhteistyötä ja antaa tärkeän signaalin Pohjoismaiden kyvystä ja tahdosta kantaa vastuuta toistensa ja lähialueensa turvallisuudesta. Se syventää myös Suomen ja Ruotsin jo erinomaista yhteistyötä Naton kanssa ja vie kumppanuusyhteistyön uudelle tasolle.”\nYksi johtavista Ruotsin turvallisuuspoliittisista kommentaattoreista, Svenska Dagbladetin pääkirjoitustoimittaja Claes Arvidssonin sanoi artikkelissaan mm.: ”Huolimatta siitä, että hanke lähinnä esitellään joidenkin viikkojen harmittomana ilmaharjoituksena se voidaan kuitenkin nähdä eräänlaisena signaalina siitä, että kumpikin sotilaallisesti liittoutumaton (mutta pikemminkin liittoutumavapaa) maa ottaa uuden kannan kysymykseen vastuusta pohjoisen Euroopan turvallisuudesta.”\nSuomen ja Ruotsin osallistuminen Islannin ilmavalvontahankkeeseen on nimenomaan askel Pohjoisessa Euroopassa sotilaallisen liittoutumattomuuden ja liittoutumisen välitilassa, josta monilla tahoilla suunnitellaan kehitettävän eräänlainen Pohjoisen Euroopan verkostoarmeija, joka vähitellen nojaisi tai sulautuisi NATO:oon. Sen kuvitellaan voivan ottaa vastuuta Islannin ja Baltian välisen alueen turvallisuudesta, jos ja kun Yhdysvallat etääntyy Euroopasta. Islannin ilmavalvontahanke osaltaan vauhdittaa tuota kehitystä, jonka seuraukset olisivat toteutuneena arvaamattomat.\nSiksi luen nyt pettyneenä ja erimielisenä Keskustan nettisivulta: ”Sipilä otti puheessaan kantaa Suomen osallistumiseen Islannin ilmatilan valvomisen yhteydessä toteutettavaan harjoittelutoimintaan.\n- Suomen Keskusta on aina suhtautunut myönteisesti puolustusvoimien kansainväliseen harjoittelutoimintaan, myös Naton kanssa. Keskustalle sopii harjoittelu Islannissa ja sen ilmatilassa nyt sovituilla edellytyksillä. Olennaista on, että ilmavalvonta on muuttunut monien vaiheiden jälkeen kansainväliseksi harjoittelutoiminnaksi.”\nNäiden alkuvaiheen jälkeisten ”monien vaiheiden” pitäisi paremminkin huolestuttaa kuin innostaa Islantiin menoon. Innokkaalle Kataisen hallitukselle kerrottiin aluksi, että voitte osallistua itse ilmavalvontaan. Sitten joku tai jotkut osapuolet NATO:n sisällä totesivat, ettei se heille käy. Nyt halutaan tuo Kataisen hallituksen poliittinen viesti lähettää ehdoin tahdoin kehittämällä Suomen ilmavoimille jotakin toimintaa NATO:n ilmatilaan alueelle, jossa Venäjän ilmavoimien aktiviteetti on lisääntynyt runsaasti enemmän kuin Ruotsin rannikolla.\nTämä Sipilän kanta Islannin ilmavalvonnan osalta on siis ristiriidassa hänen tärkeä laajemman turavallisuuspoliittisen linjauksensa kanssa, enkä sitä osaltani kannata.\n16. touko, 2013


Temppeliaukion kirkon pääsymaksua halutaan nostaa – tuottaa tänä vuonna jopa 1,7 miljoonaa euroa | Helsingin Uutiset\nTemppeliaukion kirkko on yksi Helsingin suosituimmista matkailukohteista. Moni risteilymatkustajia kuljettava linja-auto suuntaa sinne Sibelius-monumentillä käynnin jälkeen.\nBetoniporsaat pysyvät ja myös yleisövessat suljetaan Temppeliaukion kirkossa – Yle: Helsingin kirkot varautuvat turvauhkiin11.4.2018 08.26\nTemppeliaukion kirkko uuteen kävijäennätykseen – käyttöön otettu pääsymaksu ei ole heikentänyt turistitulvaa22.11.2017 12.30\nKRP jatkaa Temppeliaukion kirkon terroriepäilyn tutkintaa – "Näkymättömän toiminnan painopiste kasvoi"7.7.2017 14.02\nHyvin tuottaa niin\nHyvin tuottaa niin nostetaanpas vähän lisää. Kirkon ahneudella ja moraalittomuudella ei ole rajoja, niin kuin ei ole rajoja niillä muutenkaan.\nWilzu 3.9.2019 08.14\nKirkon ovet on auki kaikille,\nKirkon ovet on auki kaikille, mutta maksusta... Kun köyhät tuovat vain hiekkaa lattioille..\nAnonyymi 3.9.2019 14.09


Hjallis ja Tami lyttäävät Leijona-kieltäytyjät Novalla: Väärin Suomea kohtaan\n"Väärin Suomea kohtaan"\n29.04.2013 klo 12:03\nKiekkovaikuttajat lyttäävät maajoukkuepaidasta kieltäytyneet rahapelaajat maan rakoon radiohaastattelussa Novalla.\nHjallis Harkimolta ei heru sympatiaa maajoukkueesta kieltäytyville pelaajille. JYRKI VESA\nJokeri-pomo Hjallis Harkimo ihmetteli kovin sanoin Enbuske ja Linnanahde Crew’n haastattelussa maanantaiaamuna jääkiekkomaajoukkueesta kieltäytyvien pelaajien toimintaa. Päävalmentaja Jukka Jalonen julkisti eilen joukkueen, joka on sangen kokematon.\nHarkimon mielestä on väärin, että pelaajat saavat koulutuksensa Suomessa, mutta osa heistä hylkää Leijonat heti kun tilipussi on paisunut tarpeeksi.\n- Silloin kun niiden pitää päästä pinnalle ja pitää päästä NHL:ään, niin silloin ne haluaa sinne maajoukkueeseen. Sitten kun se on hyväksikäytetty se maajoukkueasu, niin sit se ei enää toisia kiinnosta, Harkimo sanoi Novalla.\n- Se on väärin Suomea kohtaan.\nKiekkopomon kritiikki oli kohdistettu niin taalaliigan kuin KHL:n pelaajiin. Maajoukkueesta kieltäytymisiä tulee joka vuosi ja Harkimoa se on ihmetyttänyt aina. Harkimon mielestä maajoukkuekutsu on kiekkoilijalle moraalinen kysymys.\n- Pitäisi olla kunnia-asia vetää leijonapaita päälle. Venäläiset saa aina kaikki haluamansa, Harkimo kirjoitti sunnuntaina Twitterissä.\nOman osansa kiukkuisesta kritiikistä saa myös maajoukkueen johto, joka ei Harkimon mukaan pidä tarpeeksi hyvin yhteyttä pelaajiin ja sovi kevätpeleistä riittävän ajoissa.\n- Tää on ihan höpöhöpöä, että ei voi playoffien aikana soittaa. Miksei niitä voi helvetti kysyä kauden aikana? Käydä siellä ja kysyä tuletko maajoukkueeseen vai etkö tule? Ei se voi olla niin vaikea asia ja tabu-asia toi aina toi sama juttu. Sitä jauhetaan aina ja odotellaan tuleeko se nyt vai eikö se tuu ja sit soitellaan monta viikkoa. Se on ihan pelleilyä se touhu, Hjallis latasi liki henkeä vetämättä.\nJuhani Tamminen katsoo, että jos hänen pelaajasukupolvensa olisi kunnioittanut Leijonia yhtä vähän kuin nykypelaajat, kiekko olisi käsipallon tasolla. RONI LEHTI\nTamminen tulta ja tappuraa\nYhtä vihainen tilanteesta on kiekkovalmentaja ja -asiantuntija sekä ex-leijonakapteeni Juhani Tamminen, 62. Tamminen vetosi puhuessaan Novalla useita kertoja oman ikäpolvensa saavutuksiin ja paloon Leijonissa. Kieltäytymiset ovat Tamin mielestä käsittämättömiä.\n- Jos tämä meidän sukupolvi olisi ajatellut näin, niin meillä olisi kymmenen hallia ja oltaisiin B-sarjan maa jääkiekossa. Kyllä arvomaailma on mennyt pahasti sekaisin.\nTamminen sysää myös vastuuta kiekkojohdon eli jääkiekkoliiton puheenjohtajan Kalervo Kummolan, maajoukkueen toimitusjohtajan Jari Kurrin ja pelaajayhdistyksen puheenjohtajan Sinuhe Wallinheimon päälle.\n- Nyt tosi nopeasti herra Kummola, herra Kurri ja herra Sinuhe Wallinheimo nyrkki pöytään, veljet Vierumäelle ja tämä arvomaailma selväksi. Tää systeemi on rakentanut tämän, että te (pelaajat) voitte olla miljonäärejä. Ilman tätä systeemiä tää olisi käsipallon asemassa tämä meidän rakas peli. Jos tämä ajattelu olisi ollut parhaimpien pelaajien ja valmentajien päässä tätä luokkaa, niin tää laji olisi Mikki Hiiren asemassa, Tamminen paasasi Novalla.\nTämän vuoden MM-kisoista ovat kovista nimistä kieltäytyneet muun muassa KHL-pelaajat Niko Kapanen ja Jarkko Immonen. Sunnuntaina nimetyssä listassa ei ole yhtään NHL-pelaajaa.\nLähteet: Harkimon haastattelu Novalla, Tammisen haastattelu Novalla, Twitter\nTässä on Leijonien kisajoukkue


Pelto lähettää tekstarin - Maaseudun Tulevaisuus\nPelto lähettää tekstarin\nOlli-Pekka Ruuskanen: "Traktori, puimuri, viljasäilöt ja varastot saadaan tarkkailemaan itseään ja kommunikoimaan keskenään."\nAlueellisesti digitalisaation vaikutusten on ajateltu keskittyvän tiiviisti rakennettuihin ja toiminnallisesti keskittyneisiin älykaupunkeihin. Vasta nyt ollaan heräämässä näiden teknologioiden mahdollisuuksiin uudistaa maataloutta ja ruuantuotantoa.\nMaanviljely on hyvä esimerkki monimutkaisesta tuotantoprosessista, jossa käsitellään erilaisista lähteistä syntyvää dataa. Sääolot, maapinnan rakenne, viljelylajikkeiden ominaisuudet, ravinteiden ja lannoitteiden koostumus ovat tietoa, jonka pohjalta maanviljelijä pyrkii optimoimaan tuotantonsa ja tekee päätöksiä. Monipuoliset tietokoneohjelmat ovat auttaneet tässä työssä maatalousyrittäjiä jo pitkään.\nÄlykkäät tuotantolaitokset, joissa eläimiä tarkkaillaan ja ruokitaan koneellisesti, ovat jo arkipäivää tuotantoeläimien kasvatuksessa. Maanviljelyksessä kehitys on ollut hitaampaa.\nSeuraavaksi ovat tulossa erittäin pienet ja tehokkaat anturit, joita kutsutaan älypölyksi. Tulevaisuudessa niitä voi levittää pelloille, teille ja metsiin, jossa ne keräävät tietoa päätöksenteon pohjaksi. Tulevaisuuden maanviljelijä kylvää pelloilleen siementen joukossa älysiemeniä, jotka muuttavat koko pellon tuntevaksi ja tietoiseksi älyverkoksi.\nKuka uudistaa maatalouspolitiikan?\nArovuori: Maataloudesta saadaan koko ajan enemmän dataa, jolla voisi parantaa elintarvikeketjun kilpailukykyä\nOvatko maataloustuottajat ympäristöoptimisteja?\nNaiset töihin päivähoitoon panostamalla\nBiohajoavaa muovin korvaajaksi\nPlussalla vai miinuksella?\nVoiko sääntöjä kyseenalaistaa?\nMonimutkaisten totuuksien maailma\nDigitalisaatiota edistettävä edelleen\nHeidi Forsström-Tuominen: Digitalisaation ydin on ajattelu- ja toimintatavan muutoksessa. Juuri tällaiset muutokset ovat usein vaativia ja aikaa vieviä.\nVerottaako vai eikö verottaa\nLauri Vuori: Ei olisi millään tavoin järkevää maksaa ensin hehtaaritukea ja periä sen jälkeen hehtaariveroa.\nSuomi mallimaaksi tieteen tuella\nEspanja roihuaa molemmilla laidoilla\nSaako metsänomistajia töniä?\nÄänekosken tehdas käyntiin hyvään aikaan


Hallitustenvälisen ilmastonmuutospaneelin IPCC:n maanantaina julkaistun raportin mukaan ilmastonmuutos vaikuttaa Euroopassa monin tavoin. Raportin mukaan ilmaston ennustetaan Suomessa lämpenevän.\nLämpeneminen aiheuttaisi monia muutoksia maatalouteen, viljeltäviin lajikkeisiin ja kasvukauden pituuteen. Maa- ja elintarviketalouden tutkimuskeskuksen erikoistutkija Kaija Hakalahttps://www.is.fi/haku/?query=kaija+hakala kertoo, että tutkimuksissa on osoitettu, ettei yksikään ohralajike selviä, mikäli ilmasto lämpenee neljällä asteella.\nTällä voi olla melkoinen vaikutus. Suomi uhkaa "kuivua". Suomalaisille rakas Koskenkorva nimittäin valmistetaan kotimaisesta ohrasta. Altian viestintäpäällikkö Milja Fromholtzhttps://www.is.fi/haku/?query=milja+fromholtz vahvistaa tulevaisuusskenaarion IS:lle.\nÄäniä yhteensä 46074


IRONICA: Vivere - Soundi.fi\nSoundi » Levyarviot » IRONICA: Vivere\nArvio julkaistu Soundissa 3/2009. Antti Mattila 1.4.2009\nKitaristi Ville Palin kertoi Viveren nauhoitusten tauottua, että toisella levyllään bändi esiintyy vihaisemmin, raskaammin ja aggressiivisemmin. Niin käykin, mutta Ironica on edelleen vaikea tapaus; kakkosalbumillakaan ei saa koppia oikein mistään. Levy tarjoilee yksittäisiä, toisistaan eksyneitä osasia ja biisit lipeävät käsistä vailla määränpäätä. Ehkä raskaampi ja ärjympi ei sittenkään ole Ironican suunta.\nBändi onnistuu väläyttämään ollessaan lähimmillään kitarasankariheviä, varsinkin parissa maukkaassa soolossa, ja kaikkein tarttuvimpien melodioidensa parissa. Vauhdin kiihtyessä, jyrkempien elementtien saadessa valtaa ja varsinkin Elina Ironin intoutuessa rääkymään rupisuudesta ja painavuudesta muovataan pakkotavoite, jonka käsittelyyn Ironicalla ei ole keinoja kuulostamatta luonnottomalta. Kaikkein pahiten pettävät koskettimet: kilkattavat omia aikojaan, irti ja erillään kaikista muista rakennuspalikoista.\nIronican olisi kylmästi arvioitava, mitä se oikeasti haluaa. Toivottavasti suunnitellut Kaukoidän komennukset onnistuvat, sillä laajenevan yleisön edessä, silmästä silmään, on hyvä testata, mikä musiikissa toimii ja mikä ei ole ollenkaan olennaista.


Charming Nails: kesäkuuta 2016\nTaas on kuukausi kulunut ja on aika tarkastella tyhjiä purnukoita. Nyt ei ole isoa kasaa mutta jotain kuitenkin :)\nNivea After Sun Lotion - Ihanasti viilentävä ja kosteuttava. Tämä on aika vanha että en tiedä myydäänkö tätä enää. Oikein hyvä myös karvojen ajelun jälkeen, rauhoittaa kirvelyä ja kutinaa.\nGarnier Respons 5 Plants shampoo - Jossain mielenhäiriössä hamstrasin vuosi sitten Garnierin uusia shampoita. Tämä kasvimainen tuoksu rupesi tökkimään enkä muutenkaan löytänyt tästä mitään kivaa. Väkipakolla käytin pois.\nDermosil syväpuhdistava shampoo - En ole muistaakseni ikinä käyttänyt muita syväpuhdistavia shampoita. Minusta tämä on ihan hyvä, tulee ostettua aina uudestaan. Taisi olla jo uusi pullo jemmassa. Voi tietysti olla parempiakin, ehkä pitäisi joskus kokeilla muitakin :) pesen syväpuhdistavalla silloin tällöin koska käytän todella paljon muotoilutuotteita eivätkä hiukseni oikeastaan ikinä lepää mömmöistä.\nTena Skin Cream* - Tämä tuli käytettyä yllättävän nopeasti pois. Ehkä kun se Tena, vaippamerkki niin en halua pitää tätä yöpöydällä. Kieltämättä voide oli hyvää käsirasvana, kosteutti, hoivasi ja imeytyi kuitenkin äkkiä. Mutta merkki Tena ei saa minua ostamaan tätä uudestaan. Vaikka oli hyvä, tässä ei kuitenkaan mitään erikoisen kiinnostavaa ollut.\nNurme palasaippuat Katajanmarja ja teepuu* - Oi nämä olivat ihania <3 en ollut aikoihin käyttänyt palasaippuoita joten nämä olivat hauskoja pitkästä aikaa. Näissä on pienet palat jäljellä mutta annan ne kaverille joka tykkää luonnonkosmetiikasta. Nämä pesivät tosi hyvin ja tuntuivat rauhoittavan ihoa. Silmiin ei kannata laittaa, kirvelevät. Teepuusaippuaa ostaisin lisää, pidin siitä enemmän epäpuhtaan ihon hoidossa. Näitä kannattaa kokeilla, mielettömän riittoisia! Kestävät kuukausia! Yleensä pyyhin kasvot vielä misellillä, ihan hirmu raskasta silmämeikkiä nämä eivät poista kokonaan vaan vanuun jää meikkiä.\nNivea mustapäälaput - Miten vanhoja lienevät...heitän roskiin kun yksi lappu enää jäljellä. Joskus käytin mutta en muista oliko näistä sen enempää iloa ;)\nRexona Confidence dödö* - Tämä tuli muistaakseni vuosi sitten LivBoxissa. En varmaan olisi itse ostanut mutta onneksi tuli boxissa. Nyt tiedän että tähän voi luottaa joten uskallan ostaa toistekin. Tuoksu oli hyvä ja kuivui nopeasti. Vaatteiden sottaamisesta en osaa sanoa kun huomaan mustassa paidassa dödön jälkiä mutta en voi varmaksi sanoa mikä dödö sen on tehnyt.\nLavera appelsiini käsivoide* - Vitsit tää on ihana! Olen käyttänyt näitä pari, appelsiinin tuoksu on niin hyvä! Hyvä perusvoide jota voi laittaa kesken päivän. Tehoiltaan ei ole ihan hoitavammasta päästä joten yöksi laitan jotain muuta :) mutta imeytyy nopeasti joten hyvä laittaa aina ohimennen.\nLa Rocha-Posay Lipikar Gel-fluide* - Jos etsit kosteuttavaa geelivoidetta niin tämä on hyvä. Itse käytin kaulalla jossa se imeytyi liiankin pitkään. Ei ollut muuten mitenkään tarpeellinen tai kiinnostava tuote, LivBoxissa joskus tullut.\nMaylash ripsiseerumi* - Sain joskus kokeiluun. Pidensi ripset selkeästi. Mutta ei ole tullut enää käytettyä joten jämä vaan seisoo kaapissa...\nBenecos Organic kynsinauhakynä* - Ihana kynsinauhakynä tussipäällä. Korkista voi pyöräyttää lisää balsamia kynsinauhoille. Nämä kynät on käteviä, tykkäsin tästäkin.\nKonad musta leimauslakka - Erittäin hyvä musta leimauslakka. Tykkään <3 nyt on MoYou Londonin musta lakka käytössä, korvaa tämän hyvin.\nOliko mitään tuttuja tuotteita? Suosituksia hyvästä syväpuhdistavasta shampoosta?\nTunnisteet: Hamstraus, Kauneus, Loppuneet, Tuotearvostelut\n...nimittäin holotuksen suhteen :) jos olisi mahdollista, hamstraisin kaikki ihanat sävyt Glisten & Glown hololakoista! Nämä nimittäin vaikuttavat olevan ihan kunnollisia hololakkoja :) minulla on tämän päivän kynsissä punainen sävy Roscato Berry Splash.\nTämä on hyvä hololakka koska se peittää hyvin kahdella kerroksella ja kuivuu hyvin nopeasti vaatimatta paksuja kerroksia. Lopputulos on todella holottava pelkässä luonnonvalossa, oikeastaan tosi nätti pelkästään näinkin. Edes Color Clubin Halo Huesit ei holota näin hyvin, nehän ovat vain taviksia luonnonvalossa. Siksi uskallan väittää G&G holoja ympäri vuoden-lakoiksi, eikä vain kesäkaudella käytettäviksi.\nRoscato Berry Splash on niin kiva näinkin mutta kyllä se nimetön piti koristella ;) halusin jotain nudea lakkaa joka sointuu Roscaton sävyyn. Valitsin Ruby Wingin väriä vaihtavan Myth sävyn. Se on kermainen nude ja auringossa violetimpi. Laitoin vielä isompia ja pienempiä strasseja. Molemmat strassit ovat sellaisia etteivät himmene päällyslakan alla.\nIsot strassit / Wiino Shop\nKoristekiekko / Kauneutta.com, saatu\nGlisten & Glow hologrammilakat / CesarsShop, saatu\nLöytyykö sinulta Glisten & Glown hololakkoja?\nTunnisteet: Hologrammi, Kauneus, Koristelu, Kynnet\nTällä hetkellä mietin että miksi olen ollut niin pöllö enkä ole ostanut tätä ihanaa lakkaa itselleni aiemmin!! piCture pOlish Gala ilmestyi kevään lakkauutuuksissa. Niissä oli sillä hetkellä pari muuta enemmän himottavaa ja Gala jäi mietintämyssyyn. Olen nähnyt Galaa blogeissa ja aina se on näyttänyt vähän erilaiselta.\nSiitä ei ole ottanut selvää, onko se nyt sininen vai violetti. Siksi olen sitä pähkäillyt ja himostellut. Kesälomalla olen laittanut lomarahoja palamaan ja ostanut pitkäaikaisia himotuksia. En pysty selaamaan Cesarin Picture Polish valikoimaa koska koko ajan löydän jotain ehkä tuo, no tuokin on ihan hieno...mutta sitten kun ostaa jonkun pitkään himotun niin vitsit että siitä sitten nauttii <3\nGala on jotain denim sinisen ja violetin välimaastossa. Kuvissani Galan väri toistuu mielestäni hieman liian sinisenä. Ulkona luonnonvalossa tämä näyttää vähän vaaleammalta ja aavistuksen violetimmalta. Mutta sininen tämä on enemmän kuin violetti. Sveta Sandersin promokuvassa tämä on liian violetti ja väärän värinen.\nLaatu on taas kerran moitteetonta. Jo ensimmäinen kerros näyttää miten kauniin lasimaisen kiiltävä koostumus lakassa on. Se levittyy sutjakasti kuin jellylakan kuuluukin. Holotus lakassa on hopeaa, seassa on ehkä hyvin vähän hologrammisia hippuja.\nNimettömässä Color Club Silver Lake, ihana kahdella kerroksella peittävä vaaleanharmaa creme. Lakan kaveriksi tein leimadecalin. Näiden teko on kyllä kivaa mutta hidasta. Väritys on tarkkaa puuhaa eikä leiman irrotuksen kanssa saa hosua. Leimat teen Messy Mansionin matolla joka on niin äärettömän kätevä. Leima BP56 laatasta. Leimojen värityksessä Gala ja Color Club Halo Hues lakat Harp On It ja Kismet. Halo Hues hologrammilakat ovat kyllä siitä mahtavia että sopivat kynsilakaksi, leimaamiseen ja näyttävät myös erittäin hyvältä leimadecaleissa.\npiCture pOlish Gala / CesarsShop\nColor Club Silver Lake / CesarsShop, saatu\nMessy Mansion Decal Wok Mat / CesarsShop, saatu\nBP56 / Born Pretty Store, saatu\nLöytyykö Gala sinun kokoelmastasi? Onko se enemmän sininen vai violetti?\nTunnisteet: Kauneus, Kynnet, Leimadecal, Picture Polish, Sininen\n...käyttää kynsitarroja!! Niitä oikeita kynsitarroja eikä water decaleja :) silloin kun harrastusta aloiteltiin, käytössä oli vain perinteisiä kynsitarroja. Niistä siirryttiin siirtokuviin mutta muistan kyllä käyttäneeni kynsitarroja tosi paljon.\nNiissä parasta on tietysti helppous, ei tarvitse leikellä pienemmäksi ja uittaa vedessä. Liu´uttaa kynsille hermoja raastaen. Ei, kynsitarrat on tosi helppoja. Irrotat vaan pinseteillä arkista ja liimaat kynsille. Vaikeus näiden kanssa tuli kun alettiin käyttää pikakuivattajaa. Sehän ei sovi tarrojen kanssa, tarrat sulavat ja menevät ikävän näköisiksi.\nTein näitä kynsiä vähän jännä kakka housussa, entäs jos menevät pieleen? Sain Kauneutta.comista Naturel-sarjan kynsitarroja kokeiluun. Naturel-sarjasta löytyy tosi paljon erilaisia kynsikoristeita, tarroista hileisiin ja timantteihin. Löytyy sieltä myös tekokynsiä mutta niitä en ole itse tarvinnut. Joskus olen kyllä sellaisiakin käyttänyt!!\nTiesin kyllä heti että en käytä pikakuivattajaa vaan ihan normaalia päällyslakkaa. Kynnet lakkasin uudella Faby lakalla What The Eyes See...Tämä on harmaapohjainen lila. Kaunis, herkkä ja ajaton sävy. Peittää taas kerran kahdella ohuella kerroksella, tuttua ja toimivaa Faby-laatua. Aluslakkana Faby Oxygen, hyvä kosteuttava aluslakka jonka loppuminen kyllä harmittaa! Päällyslakka on Faby Top Coat, ihan normaali päällyslakka. Muista antaa kynsilakkakerrosten kuivua normaalia päällyslakkaa käytettäessä.\nKynsissä käytetyt Faby lakat sekä Naturel tarrat saatu Kauneutta.comista. Faby ihanuuksia voi ostaa myös jälleenmyyjiltä.\nVieläkö vanhat kunnon tarrat iskevät vai oletko siirtynyt kokonaan siirtokuviin? Mikä tarroissa on parempaa tai huonompaa?\nTunnisteet: Faby, Kynsitarrat, Violetti


VALMISTUSVIRHE - MARATA 55\n1. Tämän kaupungin historia\n2. Anatomiaani mahtuu vain yksi kieli\n3. Sä oot saastainen vesijärjestelmä\n4. Olen kenraali suurten ihmisjoukkojen\n5. Vielä tulee se päivä\n6. Jos sä tahdot lähteä Venäjälle\n7. Jokaisessa kadunkulmassa odottaa ihminen\n8. Mä käytän nahkaa vain nahan päällä\n9. Sota jatkuu kaksituhatta vuotta\n”Kun minä lähdin Venäjälle vuonna 2009, antoi isä kolme neuvoa: älä juo kraanavettä, älä osta kojuista pullaa äläkä näytä heikkouttasi. Kahta ensimmäistä vastaan kapinoin: öisin, kun miliisi nukkui, huikkailin salaa vettä saastaisesta vesijärjestelmästä ja kojujen pulla oli se köyhä ravinto, jolla elin. Mutta kolmannesta neuvosta päätin ottaa vaarin: heti ensimmäisenä päivänä marssin nahan tuoksuiseen kauppaan ja ostin kuristajan mustat sormikkaat. Minä olin mies vihaisimmassa iässäni. Minä olin idiootti.”\ntämän kaupungin historia on ilman minua kirjoitettu, kiveen hakattu\ntäällä tiet on jo kauan sitten kuljettu, muottiin betonilla aurattu\nen tiedä mitä tänne voi tarjota\nkaupunki haluaa vastalahjan minulta\nja kun minä en ole tottunut lahjomaan\njoudun läpi vuoden sen otteessa palelemaan\nMARATA 55 on naapurin metropolissa kolmen kuukauden aikana syntynyt sähkön ja yksinäisyyden täyttämä tyhjä henkäys. Kulttuurin ja kirjallisuuden täyttämät Petrogradin, Leningradin ja Pietarin kadut ovat yhdeksänraitaisella polulla laulujen keskiössä, kun slaavilaisen matkan kohteeksi otetaan historia, anatomia, seitsemän lukkoa, kenraali, salaisuus, mielisairaala, pelastus, terrori sekä sota.\nmä en osaa ihmiskirjoitusta enää lukea\nse on jotain muukalaisten kulttuuria\nei kaupungissa enää ketään odota kotona\nmä vaan kuuta ulvon öisin villipetona\nValmistusvirhe on karsinut vaikuttajiaan ja jättää jäljelle vain kolme nimeä: morfiinista riippuvaisen Vladimir Vysotskin, Ikarus-merkkiseen bussiin murskautuneen Viktor Tsoin sekä oman äänensä menettäneen Tuomari Nurmion.


Myydään Rivitalo 5 huonetta - Jyväskylä Huhtasuo Viertäjäntie 20 - Etuovi.com 9433897\nEtusivu > Yritykset > SKV Kiinteistönvälitys, Jyväskylä Torikulma > Myytävät asunnot > Kohde 9433897\n5h,k,kph,s,2xwc, 129,0 m², 169 000 €\nRivitalo, Jyväskylä, Huhtasuo, Viertäjäntie 20\nHei! Haluaisin lisätietoja kohteesta: Viertäjäntie 20, Huhtasuo, Jyväskylä (https://old.etuovi.com/kohde/9433897).\nKasvavalta Huhtasuon alueelta, aitiopaikalta iso, kaksikerroksinen tunnelmallinen, rivitalon päätyhuoneisto! Piha-alueet ja parveke ovat ihania "lisähuoneita" läpi vuoden. Pihasta lähtee pitkät lenkkimaastot, aina Vaajakoskelle asti! Huoneistossa 2014 kattavasti remontoitu iso ja toimiva avokeittiö. Tule tutustumaan!\npinta-alaan ei kuulu alakerrassa sijaitseva ns.bonushuone (6.huone), eikä siellä oleva pieni varasto.\n(Myyntihinta 155 211 € + Velkaosuus 13 789 €)\n1 310,08 € / m² Ohje\n(Hoitovastike 374,10 € / kk + Rahoitusvastike 144,69 € / kk)\ntalonmiestehtävät on toteutettu kiertävällä talonmiesvuorolla. Konelumitöistä huolehtii Lassila&Tikanoja Oy\nMuuta: tekninen tila, roskakatos\nKoulut: ala-aste ja yläaste n. 500 m Palvelut: kauppa 500 m, terveysasema, kirjasto\nViertäjäntie 20, Huhtasuo, Jyväskylä Rivitalo, 5h,k,kph,s,2xwc 129,0 m², 169 000 €\nkylmiä 13 kpl ja lämpötolppapaikkoja 16 kpl\nFI:9433897, AI:1181851, CT:2019-08-28T00:15:58.833+03:00, MT:2019-12-11T13:10:13.625+02:00, PT:2019-08-28T00:15:58.822+03:00, OI:53, DISI:841, CIC:3741921


Panostaja sijoittaa toiminnanohjausjärjestelmiä ja taloushallinnon palveluita pk-yrityksille tarjoavaan Oscar Software Group Oy:öön | Pääomasijoittajat\n- Panostaja sijoittaa toiminnanohjausjärjestelmiä ja taloushallinnon palveluita pk-yrityksille tarjoavaan Oscar Software Group Oy:öön\n”Toiminnanohjausjärjestelmien kasvunäkymät ja kasvun taustalla olevat ajurit ovat vahvat. Digitalisaation tuoma murros, verkkokaupan yleistyminen sekä yritysten jatkuva tarve tehostaa sisäisiä liiketoimintaprosessejaan tarjoavat positiivisia mahdollisuuksia. Nykyaikaisen liiketoimintaympäristön asettamat haasteet luovat tarpeita nopealle ja ajantasaiselle raportoinnille sekä reaaliaikaiselle liiketoimintatiedon hallinnalle. Olemme vakuuttuneet Oscarin kyvyistä jatkaa voimakasta kasvua sekä uudistaa ja laajentaa ohjelmistotuotetarjontaansa. Oscar on erittäin mielenkiintoisessa kehitysvaiheessa oleva yhtiö ja sillä on vahva brändi kasvavilla pk-sektorin toiminnanohjausjärjestelmien markkinoilla. Haluamme omalta osaltamme auttaa suomalaista pk-yrityskenttää menestymään digitalisaation murroksessa,” Panostajan toimitusjohtaja Juha Sarsama kertoo.\n”Olemme kartoittaneet jo pitkään sopivaa kumppania Oscarin menestyksekkään kasvutarinan jatkon mahdollistamiseksi. Olemme iloisia löydettyämme tunnetun ja luotettavan kumppanin, joka arvostaa yrittäjämäistä asennetta, ja jonka kanssa voimme jatkaa yhtiön aktiivista kehittämistä seuraavaan vaiheeseen. Panostajan tarjoama osaaminen sekä tuki- ja kehitystyökalut sopivat hyvin yrityksemme elinkaareen ja tarpeisiin. Tämä luo erityisen hyvän lähtökohdan kasvaessamme seuraavaan kokoluokkaan ja tekemään yhtiöstämme asiakkaidemme tärkeimmän digitalisaatiokumppanin,” Oscarin toimitusjohtaja Simo Salminen toteaa.\nVieras pääoma 3 086 3 143\nSaari Partners vauhdittaa työ- ja kiinteistöturvallisuuden digimurrosta panostamalla markkinajohtaja Safetumiin\nBocap sijoittaa henkilöstövuokrausalan digiedelläkävijään Bolt Group -yhtiöön


Flamenco | Ennakkoluuloton\n”En osannut pienenä ilmaista tunteitani sanallisesti. En puhunut peloistani tai suruistani. Muistan etten jossain vaiheessa hakeutunut enää turvaan äidin tai isän syliin. Sitten näin Carlos Sauran elokuvan nimeltä Flamenco. Olin silloin kuusivuotias ja hullaannuin täysin flamencotanssin maailmasta! Tanssi antoi minulle keinoin ilmaista itseäni. Tanssitunnin jälkeen saatoin purskahtaa itkuun valojen sammuessa, sillä oloni oli niin vapautunut. Tällaiset tunneryöpyt olivat pienelle ihmiselle jopa pelästyttäviä, mutta samaan aikaan niin vapauttavia.\nLapsena kokeilin flamencon lisäksi balettia, joka ei ulkonäköpaineisuudeltaan sopinut minulle juurikaan, vaikka antoi hyvää pohjaa tanssillisesti. Olen aina ollut tosi pienikokoinen, mutta baletti sai minut tuntemaan itseni liian isoksi ja tanssi tuntui enemmänkin rajoittavalta. Flamencon keinoin olin turvassa. Siinä on niin paljon tunnetta ja syvyyttä.\nFlamenco ei ole kotoisin Espanjasta, vaikka niin usein luullaan. Flamencon juuret ulottuvat kauas historiaan ja moniin eri kulttuuriperimiin. Mm. Maurit ja romanit ovat osaltaan vahvasti vaikuttaneet flamencon ominaiseen olemukseen.\nTunnesiteeni flamencoa kohtaan säilyi läpi elämän vastoinkäymisten ja jatkoin sitä uudestaan aikuisiällä. Tiedän tanssin pysyvän elämässäni ikuisesti. Flamenco on antanut minulle yhteisön, joka on vieläkin osa elämääni. Ystävystyin pienenä tanssiopettajieni kanssa, ja nyt kymmenen vuoden takaa he ovat yhä minulle tärkeitä.\nOlen ihmisenä omasta mielestäni ujo enkä pidä esiintymisen tuomasta jännityksestä. Jokainen tanssiesitys laittaa yhä vatsan ihan kuralle, ja silti laitan itseni aina lavalle. Olenhan läpi elämäni tehnyt asioita, jotka eivät tunnu hyvältä... Eiköhän meistä jokainen ole. Tanssiesityksen jälkeen kuitenkin tulee niin vapautunut olo, että haluan kokea sen aina uudestaan.\nTietyt tahot ovat aina toitottaneet, että ei kannata työskennellä luovalla alalla; parempi unohtaa luovuus ja tanssi ammatillisessa mielessä. Olen eri mieltä! Haluan yhdistää tanssin ja ihmisten auttamisen. Haluan tarjota samaa nuorille, minkä itse löysin pienenä: mahdollisuuden ilmaista syvintä olemustaan tanssilla.”\nPaula jäi asunnottomaksi ensimmäisen kerran parikymppisenä. Hän ajautui pois työelämästä uupumuksen ja vakavaksi menneen masennuksen takia. Paula leimaantui hankalasti hoidettavaksi potilaaksi, sillä suhtautui pelokkaasti lääkityksiin, joita perheensä muut jäsenet olivat käyttäneet. Hän kieltäydyin lääkityksestä, koska halusi keskusteluapua, ja jäi avun ulkopuolelle. Paula eristäytyi, hänen vuokransa erääntyivät ja hän jäi velkaa sukulaiselle.\nPaula häpesi tilannettaan ja syrjäytyi asunnottomana yhä syvemmälle päihdekierteeseen. Käännekohtana Paulan elämässä oli hakeutuminen päihteettömään hoitoon, joka tarjosi hänelle tarvitsemaan tukea itsenäistymään uudelleen osaksi yhteiskuntaa. Nykyään Paula on elämänsä suhteen taas toiveikas. Hän kuvailee itseään päihdekuntoutujaksi, traumatoipujaksi ja aivan tavalliseksi ihmiseksi. Nyt on hän taas hiljalleen jatkaa siitä, mihin elämä ikään kuin viisi vuotta sitten pysähtyi.


Alueellistamisen avoin piikki - Nurkanvaltaaja\nAlueellistamisen avoin piikki\nBlogit Nurkanvaltaaja 17.10.2011 06:31\nMatti Vanhasen taannoisten hallitusten hellimä alueellistaminen putkahti taas uutisiin, kun nykyisen hallituksen sosiaali- ja terveysministeri Paula Risikko ilmoitti reilu viikko sitten, että Kuopioon ulkoistetun lääkealan turvallisuus- ja kehittämiskeskus Fimean muuttoaikataulua joudutaan rukkaamaan.\nFimean alueellistamisella pallottelu ei ole ihan ilmaista. Samanaikaisesti kun Kuopioon joudutaan palkkaamaan uutta väkeä, niin Helsinkiin jääviä joudutaan sijoittamaan muualle valtionhallintoon.\nMuuttohalukkaita Kuopijoon mänijöitä on Fimeasta löytynyt varsin niukasti. Muuttohaluttomista lähemmäs sadan tulkitaan olevan irtisanomisuhan alla.\nIrtisanomisiin alueellistamishankkeet eivät kuitenkaan kovin herkästi johda, sillä valtionhallinnon henkilöstöpolitiikka on luvalla sanoen asteen verran humaanimpaa kuin mihin yksityissektorilta saneerattavat saavat tottua.\nValtioneuvoston vahvistamien pelisääntöjen mukaan muuttohaluttomalle on tarjottava työtä hänen omalta työssäkäyntialueeltaan. Ensisijaisesti työtä on tarjottava saman hallinnonalan piiristä, ja ellei se onnistu, niin sitten joltain muulta hallinnonalalta. Tällaisia ”sijoitettavia” onkin sitten ripoteltu eri puolille valtionhallintoa.\nKuvaavaa alueellistamispolitiikalle on, että tarkkaa tietoa siitä, kuinka paljon tällaisia virastojensa mukana siirtymättömiä työntekijöitä oikeastaan on, ei ole olemassa keskitetysti missään. Puhumattakaan, että olisi saatavissa edes joku arvio siitä, paljonko tämä kaksoismiehitys on tullut veronmaksajille maksamaan.\nTiedot kustannuksista ovat hajallaan kussakin alueellistetussa virastossa. Valtiovarainministeriönkin tietoon asia tulee vasta siinä vaiheessa, kun alueellistetun viraston palkkamenot uusrekrytointien vuoksi karkaavat ja virastot joutuvat anomaan lisää rahaa. Yksityissektorilla ei tällaisella budjetointitarkkuudella kauan säilyisi työsuhteessa.\nFimea ei ole muuttohaluttomuusongelmansa kanssa suinkaan yksin. Sama kuvio on toistunut kaikkien alueellistamishankkeiden kohdalla.\nEsimerkiksi Valtion talous- ja henkilöstöhallinnon palvelukeskusta perustettaessa joihinkin toimipisteisiin ei saatu siirtymään ketään. Muun muassa Mikkelin palvelukeskus joutui palkkaamaan koko henkilökuntansa paikan päältä. Käytännössä alueen yrityksistä, sillä päteviä taloushallinnon ammattilaisia ei ihan ryppäissä Mikkelinkään kuduilla kuljeksinut.\nAmmattiväkeään menettäneille paikallisille yrityksille ei noihin aikoihin juuri kannattanut mennä alueellistamispolitiikan autuullisuudesta saarnaamaan.\nNykyisessä hallituksessa alueellistamisesta vastaava hallinto- ja kuntaministeri Henna Virkkunen myönsi Helsingin Sanomissa (3.10.), että alueellistamispäätöksiä ei ole kovin hyvin seurattu tai arvioitu.\nPientä ryhtiliikettä asian korjaamiseksi on yritetty saada aikaan. Valtiovarainministeriö lähetti asiasta alkuvuodesta paimenkirjeen, joka sisältää ”ohjeen alueellistamisen vaikutusten arvioinnista ja seurannasta”. Eri ministeriöiden tulee vastata vm:n kyselyyn vuoden loppuun mennessä.\nSamassa yhteydessä eri ministeriöitä velvoitetaan tekemään selkoa tiedossa olevista ja mahdollisista tulevista hallinnonalojen organisaatiouudistuksista.\nIkävä kyllä täydellistä tilinpäätöstä siitä, mitä kepulainen alueellistamispolitiikka on tälle maalle tullut maksamaan, pystytään tuskin valtiovarainministeriön selvityksenkään perusteella vielä laatimaan.\nalueellistaminen, Fimea, Henna Virkkunen, Matti Vanhanen, Paula Risikko


Kirjojen keskellä: Novellihaasteen loppuraportti\nMai Laakso 6. toukokuuta 2017 klo 11.21\nViestin luin minäkin :)\nNovellit ovat mukavia aina muun lukemisen välillä.\nMai, Mulla on novellit nyt haasteen loppumisen jälkeen vähän unohtuneet, vaikka kiinnostavia löytyy sekä kirjastopinosta että omasta hyllystä. Pitäisi vähän skarpata ja lukea niitäkin. Sopivat tosiaan erinomaisesti muiden lukemisten väliin.\nSuketus 6. toukokuuta 2017 klo 13.11\nJuuri eilen kävin lopulta kirjakaupasta hakemassa tuon uuden Munro-suomennoksen. Hän on kyllä novellien kuningatar, ainakin minulle. Teen oman koosteeni huomenna, sillä yritän ehtiä vielä saada yhden keskeneräisen kokoelman loppuun. Novellihimo vain kasvaa lukiessa!\nMaija 28. toukokuuta 2017 klo 10.52\nSuketus, Jokohan ehdit Jupiterin kuut lukea? Täytyykin tulla blogiisi lueskelemaan postauksia oikein ajan kanssa.\nLaura 7. toukokuuta 2017 klo 9.28\nUusin suomennettu Munro kiinnostaisi kyllä minuakin, paljon! Ja kommentoinkin juuri johonkin toiseenkin novellihaasteeseen tuosta Toven Viestistä, sen kun meinasin itsekin tähän haasteeseen lukea, mutta se sitten jäi! Ja jäi ehkä juurikin siksi, että tahtoisin ehkä kuitenkin lukea ensin novellit niin sanotuissa omissa kokoelmissaan, niissä, joissa ne on alunperin julkaistu. Minulla tuo on itsellänikin, ja huomasin, että siellä on esimerkiksi novelleja Reilua peliä -kokoelmasta, ja ne jos mitkä ansaitsisi tulla luetuiksi osana omaa kokonaisuuttaan. :) Ehkä palaan tähän Viestiin kun olen saanut itsenäiset kokoelmat luettua ensin, vähän niin kuin parhaiden palojen muisteluna. :)\nMaija 28. toukokuuta 2017 klo 10.54\nLaura, En olekaan koskaan ajatellut tuota, että kokoomateosten (novellien, runojen, laulujen, minkä ikinä) hohto voi tosiaan tulla nimenomaan siitä, että niiden avulla on helppo palata niiden parhaiden pariin. Tottahan se kyllä on.\nElegia 7. toukokuuta 2017 klo 11.34\nHienostihan sinä sait haasteeseen luettua! Minulla luku jäi huomattavasti pienemmäksi, vaikka mielestäni keskityin haasteeseen oikein urakalla (taisi jäädä iso osa ihan vain ajatuksen tasolle, mutta tulipahan ajateltua) :D\nElegia, Ajattelu on oikein hyvää puuhaa myös! :D\nHanna/Hannan kirjokansi 7. toukokuuta 2017 klo 13.36\nMinullakin tökkii tuo Viesti-kokoelman lukeminen, vaikkei vika missään nimessä ole novelleissa. Olen lukenut vasta 12 novellia siitä. Monista olen pitänyt tosi paljon, mutta muut lukemiset ovat silti kiilanneet edelle.\nHanna, Onpa jännä! Mikähän Viestissä aiheuttaa tämmöisen tökkäyksen?


LED-paneeli, neliskanttinen, 170*170mm, 930lm, 12W, valkoinen kehys | SuperLED.fi - LED-valaistuksen verkkokauppa\nLED-Kaluste- ja peilivalaisimet\n» Asiakaspalvelun yhteystiedot\nLED-paneeli, neliskanttinen, 170*170mm, 930lm, 12W, valkoinen kehys\nLED-paneeli neliskanttinen 12W valkoinen kehys\nLämmin valkoinen (471091)\nLED-paneeli neliskanttinen valkoisella kehyksellä. Tämä on yleisin yleisvalo uudisrakennusten kattoon ja käy loistavasti olohuoneeseen, makuuhuoneisiin, keittiöön jne. Valaisin sisältää tarvittavan muuntajan. Valo on todella tasainen.\nValon määrä (lämmin / kirkas) 930lm\nValaisimen koko 170*170mm, paksuus 14mm, klipsien kanssa 22mm\nMuuntajan koko 38*88*22mm


Voiko hypokondrioita parantaa? - tunteet ja mieli 2020\nVoiko hypokondrioita parantaa?\nluulotauti on sairaus, joka toisin kuin muut sairaudet tai tilat eivät ole oireita - niin sanottuna - todellisia, vaan pikemminkin potilaalla on liioiteltua huolta terveydestään.\nTämä tarkoittaa sitä, että moolille, kehon paikalle tai ihon värin muutokselle, joka kärsii hypokondrioista, saattaa olla, että hän kärsii terminaalista sairaudesta ja poistaa kuvitteellisia sairauksia objektiivisella ja empiirisellä puutteella.\nSelitetty muulla tavalla: hypokondriaa kärsivä henkilö uskoo kärsivänsä vakavasta sairaudesta tai patologiasta, aina perusteettomasti. Toisin sanoen hän tuntee huolta ja pelkoa sairaudesta, joka voi kärsiä silloin tai joka saattaa kärsiä tulevaisuudessa.\nHypokondriot liittyvät tavallisesti suureen ahdistukseen, ja ne, jotka kärsivät siitä, meditoivat usein sen todellisia tai kuvitelluista oireistaan, tietäen toiminnallisista merkkeistä, jotka yleensä pakenevat tajunnasta.\nSeuraavaksi tarkistamme, voidaanko hypokondrioita parantaa, mikä se on, sen oireet ja hoidot.\nHypokondriot ovat asenne, jonka yksilö ottaa vastaan mahdollisten sairauksien edessä, joita hänellä voi olla milloin tahansa elämässään. Hypokondria-henkilölle tehdään usein perusteellinen ja huolestunut analyysi, jonka hän voi itse sanoa pakottavasti, hänen perusfysiologisista toiminnoistaan.\nItse asiassa olennainen ominaisuus siten, että yksilön paikan hypokondriot ovat huoli ja pelko kärsiä vakavasta sairaudesta, tai pikemminkin olla vakuuttuneita vakavasta sairaudesta, ruumiillisesta tunteesta tai muusta merkistä, joka esiintyy kehoon\nEsimerkkejä näistä hypokondrioiden merkkeistä voivat olla mm. Mutat, pienet haavat, yskä, jopa sydämen lyönnit, tahattomat liikkeet tai ei kovin selkeät fyysiset tunteet.\nEnnen "epänormaalia" merkkiä elimistössä he tuntevat, että he kärsivät sairaudesta, vaikka lääkärit vakuuttavat heille, että he eivät aiheuta mitään taudin, huoli tulee yleensä takaisin.\nJopa hypokondriaa kärsivät henkilöt voivat muodostaa psykosomaattisia ilmiöitä, toisin sanoen aiheuttaa henkisen alkuperän aiheuttaman orgaanisen vamman, hypokondriot voivat vaikuttaa myös perheenjäseniin, jolloin he tuntevat olevansa sairastuvat kaikenlaisilla yksityiskohdilla tai tunneilla heidän ruumiinsa.\nMitkä ovat sen merkit ja signaalit\nTärkeimmät oireet, joita esiintyy hypokondriaa sairastavalla henkilöllä, voidaan luetella alla:\nLiiallinen terveysongelma, synnyttää todellisia tai kuvitteellisia oireita.\nVakavan sairauden kärsimys.\nPsyykkisten syiden aiheuttama todellinen kipu, jolloin potilas uskoo olevansa vakavasti sairas, mikä luo kierteen.\nTarkastellaan oletettuja kuvitteellisia oireita, joilla ei todellakaan ole mitään tekemistä sellaisten sairauksien kanssa, jotka luulet kärsivänne.\nVoidaanko sitä parantaa?\nPsykotrooppisten lääkkeiden käyttöä käytetään usein hoidon alussa, jotta voidaan hallita ahdistuneita oireita, joita potilas kärsii, samanaikaisesti, on mahdollista ja suositeltavaa käyttää kognitiivista käyttäytymiseen liittyvää psykologista hoitoa, jossa ahdistuksen menetys ja pelko sairaudet, joita hypochondriac tuntee.\nHypochondriasis-potilasta ei kerrotaan enää menemään lääkäriin tai sairaalan ensiapuun, eikä hän puhu terveydestä tai sairaudesta, ja perheelle kerrotaan auttavan potilasta, mikä osoittaa, että heillä on sairaus vakava, mutta ei se, mitä hän osoittaa omistavansa, ellei hypokondrioita, ja sen pitäisi auttaa häntä parhaalla mahdollisella tavalla.\nHyperbaarisen happihoidon käyttö on osoittanut, että hypokondriossairaudesta kärsivät potilaat osoittavat parannusta. Potilaat ovat kuitenkin sellaisia, jotka pitävät istuntojen tahtia ja tiheyttä.\nYksi perushoidoista on sairauden ja kuoleman pelon menettäminen. Koska potilas tuntee epämiellyttävän ja hallitsemattoman tunteen sairaudesta, tehdään kuvitteellisia tilanteita, joissa potilas kuvittelee olevansa peloissaan ja vältettyinä, joten potilas lähestyy niitä ilman ahdistusta tai pelkoa.\nTämän hoidon jälkeen potilas voi alkaa tulkita kehon tunteitaan ja tuntea myös ne, jotka ovat miellyttäviä tai neutraaleja, ja hänen ruumiinsa lakkaa olemasta kivun tai pelon lähde ja siitä voi tulla ilon ja luottamuksen generaattori.\nSitten työskentelemme niin, että potilas voi menestyksekkäästi kohdata muita päivittäisessä elämässään esiintyviä ongelmia: vaikeat päätökset, muutokset, erottelut, kuolemat ja muut tilanteet, joita potilas ei voi käsitellä oikein masennuksessa ja siten hypokondrioissa. Tämä artikkeli julkaistaan vain tiedoksi.Se ei voi eikä pitäisi korvata psykologin kuulemista. Suosittelemme, että otat yhteyttä luotettuun psykologiin.\nvoiko ihanammin päivä enää alkaa (Marraskuu 2020)